ঘটনার পরদিন ২৪ জানুয়ারি খালেদা জিয়াকে হুকুমের আসামি করে যাত্রাবাড়ী থানায় দুটি মামলা দায়ের করে পুলিশ। দগ্ধদের মধ্যে নূর আলম (৬০) নামের একজন চিকিৎসাধীন অবস্থায় মারা যান ঢাকা মেডিক্যাল কলেজ হাসপাতালের বার্ন ইউনিটে। গত বছরের ১৯ মে গোয়েন্দা পুলিশ আদালতে খালেদা জিয়াসহ ২৮জনকে অভিযুক্ত করে চার্জশিট দেয়। গত ৩০ মার্চ খালেদা জিয়াসহ ২৮ জনের বিরুদ্ধে গ্রেফতারি পরোয়ানা জারি করেন আদালত। কিন্তু গত চারদিনেও আদালত থেকে ওই গ্রেফতারি পরোয়ানা থানায় পৌঁছেনি।